text: Forsøg med nattransport
  21 november 2010 kl. 14.16
  Lastbiler, der læsser gods af i midtbyen om natten, kan i løbet af et års tid blive en realitet i Syd- og Sønderjylland. Både politikere og transporterhvervet arbejder nemlig på at gøre Syddanmark til testområde for natlig distribution af varer, som i dag køres ud i dagtimerne.
  Lange køer, spild af brændstof og halvfyldte lastbiler. Det er vilkårene i dag, når lastbiler i dagtimerne skal bringe varer ud på de trafikerede danske landeveje. 
  Men et nyt forsøgsprojekt, der implicerer Region Syddanmark, Væksthus Syddanmark og en lang række partnere i den syddanske transport- og logistikbranche, vil nu gøre op med denne situation. 
  Det har store fordele, at lastbilerne kører om natten:
  Færre trafikpropper, mindre forurening, mere tid. 
  Til gengæld må befolkningen i midtbyerne leve med støj om natten.
  Inspiration til forsøget med et natligt testområde i Region Syddanmark kommer blandt andet fra lignende testområder ved Barcelona og Leiden i Holland.
  